**แบบรายงานการตรวจราชการระดับจังหวัด ปีงบประมาณ พ.ศ. 2561**

**คณะที่** 2 การพัฒนาระบบบริการสุขภาพ (Service Plan)

รอบที่ 1 วันที่ 19-21 กุมภาพันธ์ 2561

KPI : ร้อยละสถานพยาบาลระดับ M และ F ที่ให้บริการดูแลระยะกลาง

**สถานการณ์/สภาพปัญหา**

จังหวัดแพร่ ได้การดำเนินงานการดูแลผู้ป่วยระยะกลาง (Intermediate Care) ตามนโยบายของเขตสุขภาพที่ 1 ที่ได้มีการกำหนดเป้าหมายในการดำเนินการในผู้ป่วย 4 กลุ่มโรค ได้แก่ โรคหลอดเลือดสมอง (Stroke), อาการบาดเจ็บที่ศีรษะ (Head injury), ผู้ป่วยหลังผ่าตัด (Post-Operative) , การดูแลแผลเรื้อรัง (Chronic wound care) โดยในระยะแรก ในปี 2560 จังหวัดแพร่ ได้วิเคราะห์ข้อมูลการให้บริการผู้ป่วยที่เป็นเป้าหมายในการจัดบริการการดูแลระยะกลางดังกล่าวตามนโยบายของเขตสุขภาพที่ 1 และพบว่ากลุ่มผู้ป่วยที่น่าจะมีการกำหนดให้มีการจัดบริการ Intermediate Care อีก 1 กลุ่มโรค ได้แก่ ผู้ป่วยไตวายเรื้อรังที่ต้องล้างไตทางช่องท้อง (CAPD) จึงได้กำหนดกลุ่มโรคที่ต้องดำเนินการ จำนวน 5 กลุ่มโรค โดยมีวัตถุประสงค์ เพื่อพัฒนาระบบการส่งผู้ป่วยกลับไปรักษาต่อเนื่องที่ โรงพยาบาลชุมชนอย่างปลอดภัยและลดความแออัดของโรงพยาบาลแพร่ จากการดำเนินงานที่ผ่านมา พบว่า มีการส่งต่อผู้ป่วยที่ระบุว่าเป็นผู้ป่วยในระบบการดูแลระยะกลาง Intermediate Care ค่อนข้างน้อย ระหว่างเดือน มิถุนายน – กันยายน 2560 มีการส่งผู้ป่วยกลับตามระบบ ดังนี้ Stroke 10 ราย Head Injury 12 ราย Wound Care 6 ราย Post operative Care 22 ราย ซึ่งสาเหตุที่มีผลการดำเนินงานค่อนข้างต่ำ เนื่องจากเป็นการดำเนินงานระยะเริ่มต้น การสร้างความเข้าใจในระบบ การสื่อสารยังไม่ชัดเจน โรงพยาบาลชุมชนยังขาดความพร้อมในการรับผู้ป่วยทั้งด้านความพร้อมของบุคลากร วัสดุ อุปกรณ์ ตลอดจนการกำหนด Criteria และระบบการจัดเก็บข้อมูล นิยามตัวชี้วัดยังไม่ชัดเจน จึงมีการกำหนดแนวทางในการดำเนินงานแก้ไขปัญหา ดังนี้ ด้านบุคลากร มีจัดอบรม ฝึกปฏิบัติ พยาบาล นักกายภาพบำบัด กายกิจกรรม เพื่อให้สามารถดูแลผู้ป่วยได้ และมอบหมายให้ผู้รับผิดชอบระดับจังหวัดจัดทำแนวทางในการดำเนินงาน ตลอดจนการกำกับ ติดตาม การเยี่ยมเสริมพลังเป็น พี่เลี้ยงแก่ระดับอำเภอต่อไป

**2. การดำเนินงานของพื้นที่**

จังหวัดแพร่ มีโรงพยาบาล จำนวน 8 แห่ง โดยแบ่งเป็นระดับ S จำนวน 1 แห่ง และโรงพยาบาลระดับ F จำนวน 7 แห่ง ซึ่งจังหวัดแพร่ ได้มีการดำเนินงานการดูแลผู้ป่วยระยะกลาง (Intermediate Care) ดังนี้

1. แต่งตั้งคณะกรรมการพัฒนาระบบบริการ Intermediate Care จังหวัดแพร่ ตามแนวทางการดำเนินงานของเขตสุขภาพที่ 1 ตามคำสั่งสำนักงานสาธารณสุขจังหวัดแพร่ ที่ 166/2560 ลงวันที่ 26 ธันวาคม 2560
2. คณะกรรมการพัฒนาระบบบริการสุขภาพรายสาขาจังหวัดแพร่ ที่รับผิดชอบกลุ่มโรคที่กำหนดให้เป็นกลุ่มโรคที่ต้องดำเนินการ Intermediate Care กำหนดแผนการดำเนินงาน /Essential task โดยกำหนดแนวทางการดำเนินงานและ Criteria ในผู้ป่วย 5 กลุ่มโรค
3. มีการพัฒนาศักยภาพบุคลากร โดยการจัดฝึกอบรมการดูแลผู้ป่วย Intermediate Care ให้กับบุคลากร
4. มีระบบส่งต่อผู้ป่วยจากโรงพยาบาลแพร่ ไปยัง โรงพยาบาลชุมชน ด้วยโปรแกรม Thai Refer
5. ในการประชุมคณะกรรมการพัฒนาระบบบริการ Intermediate Care จังหวัดแพร่ ครั้งที่ 1 /2561 เมื่อวันที่ 4 มกราคม 2561 ได้มีการวิเคราะห์ข้อมูลผลการดำเนินงานที่ผ่านมาและปัญหา อุปสรรคต่างๆ ที่พบในการดำเนินงาน ประกอบกับกระทรวงสาธารณสุขได้กำหนดเป้าหมายในการดำเนินงานในปี 2561 จำนวน 3 กลุ่มโรคได้แก่ Stroke, Spinal Cord Injury, Traumatic Brain Injury ส่วนเขตสุขภาพที่ 1 ยังคงกำหนดกลุ่มโรคหลักๆ ไว้ 4 กลุ่มโรค แต่มีนโยบายว่าหากแต่ละจังหวัดปัญหาสุขภาพและบริบทที่แตกต่างกัน สามารถกำหนดการดำเนินงานได้ตามบริบทของพื้นที่ ดังนั้น จังหวัดแพร่ จึงมีการกำหนดเป้าหมายการดำเนินงานในกลุ่มโรคหลักๆ ตามนโยบายกระทรวง เขตสุขภาพที่ 1 ประเด็นของจังหวัดและเพิ่มเติมในกรณีผู้ป่วยทุกรายที่เข้าข่ายควรจะส่งกลับผู้ป่วยเมื่อพ้นภาวะวิกฤติไปดูแลที่โรงพยาบาลชุมชนเป็น Case Intermediate Care พร้อมทั้งให้มีการบันทึกข้อมูลในระบบ Thai Refer ทุกราย
6. โรงพยาบาลแพร่ จัดทำโครงการ Intermediate Care สัญจร เพื่อเยี่ยมเสริมพลังสนับสนุนการดำเนินงานของโรงพยาบาลชุมชน ระหว่างเดือน กุมภาพันธ์ถึงเดือนมีนาคม 2561

**3. การดำเนินงานตามตัวชี้วัด**

|  |  |  |  |
| --- | --- | --- | --- |
| **ลำดับ** | **ตัวชี้วัด** | **เป้าหมาย** | **ผลงานปี 2561**  **(ต.ค.60 - มี.ค.61)** |
| 1. | ร้อยละสถานพยาบาลระดับ M และ F  ที่ให้บริการดูแลระยะกลาง | 5 | 8/8  ร้อยละ 100 |

**4. ผลการดำเนินงาน**

จำนวนผู้ป่วย Intermediate Care จังหวัดแพร่ ปีงบประมาณ 2561 (ข้อมูลจาก HDC /43 แฟ้ม)

|  |  |  |
| --- | --- | --- |
| **เดือน** | **กลุ่มโรค** | **จำนวนผู้ป่วย (ราย)** |
| ตุลาคม | Stroke | 93 |
|  | Post operative | 53 |
|  | Head injury | 7 |
|  | Chronic wound care | 38 |
| **รวม** | | **191** |
| พฤศจิกายน | Stroke | 71 |
|  | Post operative | 65 |
|  | Head injury | 11 |
|  | Chronic wound care | 44 |
| **รวม** | | **191** |
| ธันวาคม | Stroke | 63 |
|  | Post operative | 42 |
|  | Head injury | 3 |
|  | Chronic wound care | 44 |
| รวม | | 152 |

**5. สรุปประเด็นสำคัญที่เป็นความเสี่ยงต่อการทำให้การขับเคลื่อนนโยบายหรือการดำเนินงานไม่ประสบผลสำเร็จ (Key Risk Area/ Key Risk Factor) ซึ่งได้จากการวินิจฉัย ประมวล วิเคราะห์ สังเคราะห์ จากการตรวจติดตาม**

1. การพัฒนาศักยภาพบุคลากรให้มีความรู้ความสามารถและทักษะในการดูแลผู้ป่วย Intermediate Care

2. การสนับสนุนด้านบุคลากร อุปกรณ์ วัสดุครุภัณฑ์ และสถานที่ เพื่อรองรับการให้บริการ Intermediate Care ในสถานบริการทุกระดับ

3. ความเชื่อมโยงของระบบบริการระดับตติยภูมิ ทุติยภูมิ และปฐมภูมิ

**6. ปัญหาอุปสรรคและข้อเสนอแนะ**

|  |  |
| --- | --- |
| **ปัญหา/อุปสรรค/ปัจจัย ที่ทำให้การดำเนินงานไม่บรรลุผลสำเร็จ** | **ข้อเสนอแนะ/แนวทางแก้ไข** |
| - |  |

**7. ข้อเสนอแนะต่อนโยบาย/ต่อส่วนกลาง/ต่อผู้บริหาร/ต่อระเบียบ กฎหมาย**

-

**8. นวัตกรรมที่สามารถเป็นแบบอย่าง (ถ้ามี)**

-

ผู้รายงาน.

1.นางสาวกนกพร เรืองเศรษฐกิจ

ตำแหน่ง...นักวิเคราะห์นโยบายและแผนปฏิบัติการ

โทร.089-265-5060.

e-mail [k\_thip4@hotmail.com](mailto:k_thip4@hotmail.com)